Boonop lyk sy nie 'n dag ouer as 30 nie. Maar gister het die Hollywood-ster 49 geword! Sy het die dag saam met haar kêrel, Alex Rodriguez, vriende en oulike 10-jarige tweeling, Max en Emme, gevier.
Jennifer het 'n kiekie op Instagram gedeel. Ons weet ouderdom is net 'n syfer, maar genugtig, sy lyk goed vir 49!
"Haar lyf, nou op 49, slaan my asem weg. Jennifer is 'n toonbeeld daarvan dat harde werk en deursettingsvermoë vrugte werp. Sy is ook nie bang vir kleur en 'n nuwe haarstyl nie. Sy lyk goed in enige kleur!"
Kaapstad se lughawe moet die naam van Krotoa dra, want dit sal weer klem lê op die Vryheidsmanifes se aanhef wat sê Suid-Afrika behoort aan al sy inwoners, skryf Danny Titus.
Floyd Shivambu, adjunkleier van die EFF, is veel meer direk as toe hy ’n wit joernalis rondgeruk het wanneer hy Ismail Momoniat, adjunkdirekteur-generaal van die tesourie, daarvan beskuldig dat hy die “Africans” in sy departement koloniseer. Teen die agtergrond van die hedendaagse hegemonie is daar ook die eenogige kyk op ons geskiedenis vanuit die perspektief van die Europese skepe.
Selfs die dokumentêre TV-program “Die Afrikaners” ontkom nie van die eenogige, eendimensionele kyk op ons veelkantige Suid-Afrikaanse geskiedenis nie.
Krotoa bring vir ons balans omdat dit ons Suid-Afrikaanse geskiedenis nie net vanuit die perspektiewe van die Europese skepe sal vertel nie, maar juis vanuit die lewens van die mense wat reeds in die land was.
Nee, die land was nie leeg nie, daar was nie ’n res nullius, ’n leë land wat net goedsmoeds ingepalm of “ontdek” kon word nie.
Prof. Christo van Rensburg, wat verlede week op Stellenbosch gehuldig is deur die Het Jan Marais-fonds vir sy lewensbydrae tot Afrikaans, verwys in sy toespraak weer na die eerste optekeninge van Afrikaans.
’n Bydrae van die mense van Krotoa tot Afrikaans wat nog ruimer erken moet word. Maar nee, die perspektief is eerder, Afrikaans en sy Europese verlede. Dit, terwyl Afrikaans en sy Khoi-verlede, sy Krotoa-verlede, moeisaam sy kop begin oplig.
’n Eenvoudige vrou tussen Afrika en Europa, tussen die manne van die tyd en tussen die manne van haar Khoi- mense.
Sy was van die eerste Khoi-dopelinge in die NG Kerk, die eerste Khoi-vrou om met ’n Europeër, die Deen Pieter van Meerhof te trou, en, sê dr. Willa Boezak, die eerste Khoi-persoon wat ’n Christelike begrafnis in die Kasteel gehad het.
Kan ons met Krotoa as naam vir Kaapstad se lughawe begin om die ongeregtighede van die verlede en die hede opnuut te beklemtoon?
Kan dit ’n nuwe gesprek oor ons Suid-Afrikaansheid begin in ons huidige era van polarisasie en onverdraagsaamheid?